CELEX: 62021TN0492
Language: fi
Date: 2021-08-11 00:00:00
Title: Asia T-492/21: Kanne 11.8.2021 – Aquind ym. v. ACER

27.9.2021   
            
            
               FI
            
            
               Euroopan unionin virallinen lehti
            
            
               C 391/25
            
         
      Kanne 11.8.2021 – Aquind ym. v. ACER
      (Asia T-492/21)
      (2021/C 391/34)
      Oikeudenkäyntikieli: englanti
      
         Asianosaiset
      
      
         Kantajat: Aquind Ltd (Lontoo, Yhdistynyt kuningaskunta), Aquind Energy Sàrl (Luxemburg, Luxemburg) ja Aquind SAS (Rouen, Ranska) (edustajat: asianajajat S. Goldberg, L. Van den Hende, L. Malý ja E. White)
      
         Vastaaja: Euroopan unionin energia-alan sääntelyviranomaisten yhteistyövirasto (ACER)
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan vastaajan valituslautakunnan 4.6.2021 tekemän päätöksen ja
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat kahteen kanneperusteeseen.
      
                  1)
               
               
                  Ensimmäinen kanneperuste, jonka mukaan vastaajan valituslautakunta katsoi virheellisesti, että muutoksenhakua ei voitu ottaa tutkittavaksi. Kantajat väittävät, että vastaajalla oli toimivalta korvata kumottu päätös (1) uudella päätöksellä ja myöntää AQUIND Interconnectorille vapautus asetuksen (EY) N:o 714/2009 (2) 17 artiklan nojalla. Lisäksi kantajat väittävät, että vastaajan valituslautakunta ei noudattanut velvollisuuttaan varmistaa, että unionin yleisen tuomioistuimen 18.11.2020 antama tuomio (3) pannaan täysimääräisesti täytäntöön.
               
            
                  2)
               
               
                  Toinen kanneperuste, jonka mukaan vastaajan valituslautakunta rikkoi asetuksen (EU) 2019/942 (4) 25 artiklan 3 kohdan ja 28 artiklan 4 kohdan sekä vastaajan valituslautakunnan työjärjestyksen vaatimuksia. Kantajat väittävät, että vastaajan valituslautakunta ei noudattanut asianmukaista menettelyä, koska yksi sen jäsenistä ei osallistunut kuulemiseen, koska suullista käsittelyä ei pidetty näyttönä ja koska kokouksen pöytäkirjaa ei julkaistu.
               
            
         (1)  Vastaajan valituslautakunnan 17.10.2018 tekemä päätös A-001-2018.
      
         (2)  Verkkoon pääsyä koskevista edellytyksistä rajat ylittävässä sähkön kaupassa ja asetuksen (EY) N:o 1228/2003 kumoamisesta 13.7.2009 annettu Euroopan parlamentin ja neuvoston asetus (EY) N:o 714/2009 (ETA:n kannalta merkityksellinen teksti) (EUVL 2009, L 211, s. 15–35).
      
         (3)  Tuomio 18.11.2020, Aquind v. ACER, T-735/18, EU:T:2020:542.
      
         (4)  Euroopan unionin energia-alan sääntelyviranomaisten yhteistyöviraston perustamisesta 5.6.2019 annettu Euroopan parlamentin ja neuvoston asetus (EU) 2019/942 (ETA:n kannalta merkityksellinen teksti) (EUVL 2019, L 158, s. 22–53).